stanford-oval/wikipedia huggingface dataset:
Anna Salmberg

Anna Salmberg, o.s. Brick (12. syyskuuta 1788 Kööpenhamina – 28. marraskuuta 1868 Turku) oli tanskalaissyntyinen Suomessa vaikuttanut opettaja ja tyttökoulun johtaja, jonka tunnetuimpia oppilaita oli Fredrika Runeberg.
Kööpenhaminassa 1788 syntynyt Anna Brick muutti äitinsä ja isäpuolensa kanssa jo lapsena Länsi-Intian saarille, jossa hän tapasi suomalaisen merikapteeni Arvid Abraham Salmbergin (1773–1809) ja avioiduttuaan tämän kanssa tuli puolisonsa kotimaahan. Salmberg oli opettaja Hämeenlinnassa ja tyttökoulun johtaja Turussa vuodesta 1823. Englantia äidinkielenään käyttänyt Salmberg pääsi miehensä kuoltua 1809 vapaaherra Otto Wilhelm Klinckowströmin englantilaissyntyisen puolison Sara Cuthbertin seuraneidiksi, ennen kuin perusti tyttökoulun Hämeenlinnaan.
Sittemmin Turkuun muuttanut Salmberg piti siellä tyttökoulua, joka lakkautettiin vuoteen 1850 mennessä, mutta joka loi kysyntää ja pohjaa naisten koulutukselle. Kirjailija Fredrika Runebergin ohella Salmbergin koulua kävivät myös muun muassa kirjailija Vendla Randelin ja runoilija Augusta Lundahl. Koulussa opetettiin ranskan, saksan ja englannin ohella historiaa ja maantiedettä ja ainakin mainituille siellä heräsi myös kiinnostus kirjallisuuteen. Turun kaupunginmuseossa on Thomas Joachim Leglerin maalaama Anna Selmbergin muotokuva.
Aiheesta muualla

Anna Salmberg Biografiasampo.
Giuseppe Sarti

Salvatore Tonci, Giuseppe Sarti, noin 1798.
Giuseppe Sarti (28. joulukuuta 1729 Faenza – 28. heinäkuuta 1802 Berliini) oli italialainen oopperasäveltäjä. Hänen opettajansa oli Padre Martini. Sarti oli vuosina 1755–1775 Kööpenhaminassa hovikapellimestarina, ja siellä ollessaan hän sävelsi muun muassa neljä tanskalaista laulunäytelmää. Sarti siirtyi sieltä ensin Venetsiaan ja 1779 Milanoon. Hän meni 1784 hovikapellimestariksi Pietariin, jonne hän perusti 1793 konservatorion. Hän sai 1794 nimityksen Pietarin tiedeakatemian jäseneksi. Hän sävelsi 1793 sielunmessun Ludvig XVI:n muistoksi. Terveyden heikentyessä hän halusi palata kotimaahan, ja keisari Aleksanteri II vapautti hänet tehtävästä ja myönsi hänelle runsaan eläkkeen. Hän kuitenkin kuoli kotimatkalla Berliinissä 28. heinäkuuta 1802.
Aiheesta muualla

Kuvia tai muita tiedostoja aiheesta Giuseppe Sarti Wikimedia Commonsissa
Günther Sabetzki

Günther Sabetzki (4. kesäkuuta 1915 Düsseldorf, Saksa – 21. kesäkuuta 2000) oli saksalainen pitkäaikainen jääkiekkojärjestöjen ja -liigojen johtaja. Hän johti Kansainvälistä jääkiekkoliittoa vuosina 1975–1994.
Sabetzki kavensi IIHF-johtajana umpeen kuilua Euroopan ja Pohjois-Amerikan kiekkoperheiden välillä ja vaikutti muun muassa Kanadan paluuseen olympiakiekkoon 1980. Hänen kaudellaan IIHF:n jäsenmaiden määrä nousi 31:stä 50:een.
Sabetzki valittiin Hockey Hall of Fameen vuonna 1995.
Aiheesta muualla

Legends of Hockey bio
HMS Elizabeth (1769)

| HMS Elizabeth |
| --- | --- |


Aluksen vaiheet
Rakentaja:  Portsmouthin telakka
Kölinlasku:  6. toukokuuta 1766
Laskettu vesille:  17. lokakuuta 1769
Palveluskäyttöön:  lokakuu 1770
Poistui palveluskäytöstä:  romutettu 1797
Tekniset tiedot
Uppouma:  1 617 23/94 bm
Pituus:  51,36 m (tykkikansi) 41,99 m (köli)
Leveys:  14,32 m
Syväys:  6,02 m
Koneteho:  täystakiloitu purjealus
Miehistöä:  600
Aseistus
Aseistus:  74 tykkiä
HMS Elizabeth oli Britannian Kuninkaallisen laivaston vuonna 1769 vesillelaskettu Elizabeth-luokan 74-tykkinen kolmannen luokan linjalaiva.
Valmistus

Alus tilattiin 6. marraskuuta 1765 Portsmouthin telakalta, jossa rakennustöistä vastasi Thomas Bucknall. Köli laskettiin 6. toukokuuta 1766. Alus laskettiin vesille 17. lokakuuta 1769 ja valmistui 17. joulukuuta 1770, jolloin aluksen valmistuskustannukset olivat 27 996 puntaa viisi shillinkiä ja yhdeksän pennyä. Varustaminen maksoi lisäksi 7 648 puntaa ja yhden shillingin.
Palvelus

Alus romutettiin 1797.
Andy Stewart

Andy Stewart (30. joulukuuta 1933 Glasgow, Skotlanti – 11. lokakuuta 1993) oli skotlantilainen muusikko ja Ewan Stewartin isä.
Elämäkerta

Stewart syntyi Glasgowissa. Hänen perheensä muutti Perthiin vuonna 1938 ja sen jälkeen Arbroathiin vuonna 1944. Hän kävi Musiikkikoulun Glasgowissa ja hänen ensimmäinen albumi oli Come in-Come in. Hänen levy oli top-listalla vuoden. Hän oli myös mukana televisiossa nimeltä The White Heather Club ja vielä The Ed Sullivan Show. Stewart muutti takaisin Glasgowiin vuonna 1993 ja kuoli samana vuonna.
Yksityiselämä

Stewart meni naimisiin Sheila Stewartin kanssa ja heille syntyi lapsi nimeltä Ewan Stewart, josta tuli myöhemmin näyttelijä.
Diskografia > Singlet

Donald Where's Your Troosers
A Scottish Soldier
Campbeltown Loch
The Muckin'O'Geordie's Byre
The Road to Dundee
The Battle's O'er
I've Never Kissed A Bonnie Lass Before
Soldier Boy
Barren Rocks Of Aden
Take Me Back
Tunes Of Clory
Dr. Finlay
The Gallant Forty-Twa
Rainbows Are Back In Style
Farewell My Love
Song Of Freedom
Günther Maleuda

Günther Maleuda ja Manfred Gerlach.
Günther Maleuda (20. tammikuuta 1931 – 18. heinäkuuta 2012) oli saksalainen poliitikko. Hän oli vuosina 1989–1990 Saksan demokraattisen tasavallan Volkskammerin puheenjohtaja Saksan demokraattisen talonpoikaispuolueen jäsenenä.
Maleudan poliittisen uran päätepiste ei ollut Saksan jälleenyhdistyminen vuonna 1990, vaan hän istui Saksan liittopäivillä vuosina 1994–1998.
Aiheesta muualla

Kuvia tai muita tiedostoja aiheesta Günther Maleuda Wikimedia Commonsissa
Anna Sahlstén (kirjailija)

Anna Vilhelmiina Sahlstén (26. tammikuuta 1875 Salo – 25. marraskuuta 1939 Mikkeli) oli suomalainen näytelmäkirjailija.
Sahlsténin tuotanto koostuu lähinnä lapsille ja nuorille tarkoitetuista näytelmistä.
Teoksia

Joulutonttujen luona. Lasten joulunäytelmiä 1.    WSOY 1910
Pikku Kertun joulu. Lasten joulunäytelmiä 2.    WSOY 1910
Nukkekaupassa. Lasten joulunäytelmiä 3.    WSOY 1911
Joulutunnelma. Lasten joulunäytelmiä 4.    WSOY 1911
Profeetan uni : Mikkelin Valkonauhan siveellisyyspäiviä varten.   Mikkeli 1920
Vehnäskestit : yksinäytöksinen näytelmä. Nuorten näytelmiä 1.    Karisto 1926
Toini : kaksinäytöksinen näytelmä. Nuorten näytelmiä 2.    Karisto 1926
Myllärin muorin oppilaat : kolminäytöksinen näytelmä. Nuorten näytelmiä 3.    Karisto 1926
Paimen-Pertti ja prinsessa Priscilla : kaksinäytöksinen näytelmä. Nuorten näytelmiä 4.    Karisto 1926
Kepponen : kaksinäytöksinen näytelmä. Nuorten näytelmiä 5.    Karisto 1926
Lauri-Pojan seikkailut : kaksinäytöksinen näytelmä. Nuorten näytelmiä 6.    Karisto 1926
Savikukko : kaksinäytöksinen näytelmä. Nuorten näytelmiä 7.    Karisto 1926
Huhtikuun ensimmäinen päivä : kaksinäytöksinen näytelmä. Nuorten näytelmiä 8.    Karisto 1926
Isänmaallisia lausuntakuvaelmia. Huviohjelmain avuksi 55.   Karisto 1926
Kansan ystävä : kaksinäytöksinen näytelmä. Seuranäytelmiä 252.    Karisto 1926
Neljätoista kuvaelmaa. Huviohjelmien avuksi 58.   Karisto 1926
Kymmenen joulunäytelmää. Huviohjelmien avuksi 59.   Karisto 1926
Väärillä keinoilla : kaksinäytöksinen kansannäytelmä. Seuranäytelmiä 278.    Karisto 1926
Serkku : kolminäytöksinen huvinäytelmä. Seuranäytelmiä 284.    Karisto 1926, 2. painos 1949
Haltiattaren holhokki : kaksinäytöksinen näytelmä. Nuorten näytelmiä 9.    Karisto 1927
Elävät kuvat : yksinäytöksinen näytelmä. Nuorten näytelmiä 10.    Karisto 1927
Tuulantei : kolmen neitosen romaani.   Karisto 1927
Syntymäpäiväkirja : säkeitä ja mietelauseita.    Karisto 1928, 2. painos 1941, 4. painos 1944, 7. painos 1947, 8. painos 1954
Kouluajan muistojen kirja : päiväkirjalehtiö.   Karisto 1932
Nyt on meilläkin "Miss" : kaksinäytöksinen kansannäytelmä. Seuranäytelmiä 410.    Karisto 1935, 2. painos 1947
Andy Stanton

Andy Stanton vuonna 2018.
Andy Stanton (s. 14. marraskuuta 1973 Lontoo, Englanti) on brittiläinen lastenkirjailija, joka tunnetaan Herra Gummi -romaanien sarjasta. Stanton opiskeli Oxfordin yliopistossa englannin kieltä sekä Manchester Metropolitan Universityssä kuvitustaidetta.
Stanton on kirjoittanut yhdeksän Herra Gummi -romaania (engl. Mr Gum), ja niistä kahdeksan on suomennettu. Romaanit on kuvittanut David Tazzyman ja suomentanut Jaana Kapari-Jatta. Romaaneja on luonnehdittu surreaalisiksi ja anarkistisiksi, ja niille on myönnetty useita kirjallisuuspalkintoja (mm. Blue Peter Book Award, Red House Children’s Book Award). Stanton on saanut vaikutteita muiden muassa Roald Dahlilta ja Enid Blytonilta. — Stanton vieraili Suomessa syksyllä 2015.
Teoksia > Englanniksi

You're a Bad Man, Mr Gum! (2006)
Mr Gum and the Biscuit Billionaire (2007)
Mr Gum and the Goblins (2007)
Mr Gum and the Power Crystals (2008)
Mr Gum and the Dancing Bear (2008)
What's for Dinner, Mr Gum? (2009)
Mr Gum and the Cherry Tree (2010)
Mr Gum and the Secret Hideout (2011)
Mr Gum and the Hound of Lamonic Bibber (2011)
The Story of Matthew Buzzington (2011)
Vanessa, Vanessa and Vanessa (2014)
Teoksia > Suomennoksia

Olet ilkimys, herra Gummi! (2014)
Herra Gummi ja Piparipohatta (2014)
Herra Gummi ja voimakivet (2015)
Herra Gummi ja vuorenpeikot (2015)
Herra Gummi ja tanssiva karhu (2016)
Mitä syödään, herra Gummi? (2016)
Herra Gummi ja kirsikkapuu (2017)
Herra Gummi ja salapiilo (2017)
Aiheesta muualla

The 96% official Mr Gum website – Egmont-kustantamon sivusto.
Andy Stanton[vanhentunut linkki] – Schildts & Söderströms.
Gotham (televisiosarja)

| Gotham |
| --- | --- |
 Sarjan toisen tuotantokauden aloitusruutu.
Tyyli:  rikos toiminta draama
Kestoaika:  42–49 minuuttia
Luoja(t):  Bruno Heller
Pääosissa:   Ben McKenzie  Donal Logue  David Mazouz  Robin Lord Taylor  Erin Richards  Zabryna Guevara  Sean Pertwee  Camren Bicondova  Cory Michael Smith  Jada Pinkett Smith  Victoria Cartagena  Andrew Stewart-Jones  John Doman  Morena Baccarin  James Frain  Jessica Lucas  Chris Chalk  Drew Powell  Nicholas D'Agosto  Michael Chiklis  Maggie Geha  Benedict Samuel 
Alkuperämaa:   Yhdysvallat
Alkuperäiskieli:  englanti
Verkko:   Fox  Netflix
Esitetty:  22. syyskuuta 2014  – 25. huhtikuuta 2019
Tuotantokausia:  5
Jaksoja:  100
Ikäraja:  
Tuotanto
Tuottaja(t):   Scott White  Rebecca Perry Cutter 
Vastaava(t) tuottaja(t):   Danny Cannon  Bruno Heller  John Stephens  Ben Edlund 
Säveltäjä(t):   Graeme Revell  David E. Russo 
Leikkaaja(t):   Daniel Gabbe  David Ekstrom  Mark C. Baldwin  John Ganem  Barrie Wise  Leland Sexton 
Kuvaaja(t):   David Stockton  Thomas Yatsko  Christopher Norr  Crescenzo Notarile 
Tuotantoyhtiö(t):   DC Entertainment  Primrose Hill Productions  Warner Bros. Television 
Aiheesta muualla
Virallinen sivusto
IMDb 
Gotham on yhdysvaltalainen Bruno Hellerin luoma rikossarja, joka perustuu sarjakuvakustantamo DC Comicsin julkaisemien Batman -sarjakuvien hahmoihin, erityisesti Bruce Wayneen ja James Gordoniin. Sarjan pääosassa nuorta James Gordonia näyttelee Ben McKenzie.
Gothamin ensimmäinen jakso esitettiin Yhdysvalloissa Foxilla 22. syyskuuta 2014, ja sen toisen tuotantokauden esittäminen Foxilla alkoi 21. syyskuuta 2015. Suomessa sarjaa on voinut seurata Netflixin palvelussa. Toukokuussa 2018 vahvistettiin, että viides tuotantokausi tulee olemaan sarjan viimeinen.
Sarjan lähtökohta

Gotham Cityn poliisin uusi tulokas James Gordon saa kokeneen etsiväparinsa Harvey Bullockin kanssa ratkottavakseen Thomas ja Martha Waynen murhan. Gordon tapaa Waynen perheen pojan, Brucen, joka on nyt jäänyt hovimestarinsa Alfred Pennyworthin huollettavaksi. Gordon lupaa Brucelle ratkoa murhan ja saada tekijän kiinni. Työnsä ohessa Gordon ajautuu tekemisiin Gotham Cityn mafiaperheiden ja gangstereiden kanssa. Nuori Bruce puolestaan yrittää hakea elämälleen tarkoitusta vanhempiensa murhan kostosta ja hänestä tulee ennen pitkää Gothamin katuja puolustava, omankäden oikeutta jakava lainsuojaton. Selvittäeessään vanhempiensa murhaa, Bruce saa liittolaisen kujilla varttuneesta Selina Kylestä, johon hän ihastuu.
Kausien aikana nähdään useiden Batmanin vihollisten, kuten Pingviinin, Arvuuttajan, Hullun Hatuntekijän, Linnunpelättimen, Myrkkymuraatin, Banen ja Solomon Grundyn syntytarinat sarjan käsikirjoittajien värittäminä. Jerome Valeska on sarjan ensimmäisillä kausilla esiintyvä psykopaattinen anarkisti, joka perustuu vahvasti Jokeriin. Myöhemmin hänen identtisestä kaksoisveljestään, Jeremiahista tulee Jokeri.
Rooleissa

| 0 | 1 | 2 |
| --- | --- | --- |
|  Ben McKenzie  | … |  James Gordon   |
|  Donal Logue  | … |  Harvey Bullock   |
|  Robin Lord Taylor  | … |  Oswald Cobblepot / Pingviini   |
|  David Mazouz  | … |  Bruce Wayne   |
|  Erin Richards  | … |  Barbara Kean   |
|  Zabryna Guevara  | … |  Sarah Essen Gordon   |
|  Sean Pertwee  | … |  Alfred Pennyworth   |
|  Camren Bicondova  | … |  Selina Kyle / Kissa   |
|  Cory Michael Smith  | … |  Edward Nygma / Arvuuttaja   |
|  Victoria Cartagena  | … |  Renee Montoya   |
|  Andrew Stewart-Jones  | … |  Crispus Allen   |
|  John Doman  | … |  Carmine Falcone   |
|  Jada Pinkett Smith  | … |  Fish Mooney   |
|  Morena Baccarin  | … |  Leslie Thompkins   |
|  Nicholas D’Agosto  | … |  Harvey Dent   |
|  Chris Chalk  | … |  Lucius Fox   |
|  James Frain  | … |  Theo Galavan   |
|  Jessica Lucas  | … |  Tabitha Galavan / Tiikeritär   |
|  Drew Powell  | … |  Butch Gilzean / Cyrus Gold / Solomon Grundy   |
|  Michael Chiklis  | … |  Nathaniel Barnes / Teloittaja   |
|  David Zayas  | … |  Sal Maroni   |
|  Benedict Samuel  | … |  Jervis Tetch / Hullu Hatuntekijä   |
|  Cameron Monaghan  | … |  Jerome Valeska ja Jeremiah Valeska / Jokeri   |
|  Clare Foley  | … |  Ivy Pepper (lapsena)   |
|  Maggie Geha  | … |  Ivy Pepper (aikuisena, ikähypyn jälkeen)   |
|  Peyton List  | … |  Ivy Pepper (aikuisena, mutatoiduttuaan)   |
|  B. D. Wong  | … |  Tri. Hugo Strange   |
|  Charlie Tahan  | … |  Jonathan Crane / Linnunpelätin (ensimmäinen tuotantokausi ja neljännen kauden kaksi ensimmäistä jaksoa)   |
|  David W. Thompson  | … |  Jonathan Crane / Linnunpelätin (neljännen kauden myöhemmät jaksot ja viides kausi)   |
|  Shane West  | … |  Eduardo Dorrance / Bane   |
|  Anthony Carrigan  | … |  Victor Zsasz   |
|  Alexander Siddig  | … |  Ra's al Ghul   |
|  Nathan Darrow  | … |  Victor Fries / Pakkasherra   |
Tuotantokaudet

| Kausi | Kausi | Jaksot | Ensiesitys> Avausjakso | Ensiesitys> Päätösjakso |
| --- | --- | --- | --- | --- |
|  | 1 | 22 | 22. syyskuuta 2014 | 4. toukokuuta 2015 |
|  | 2 | 22 | 21. syyskuuta 2015 | 23. toukokuuta 2016 |
|  | 3 | 22 | 19. syyskuuta 2016 | 5. kesäkuuta 2017 |
|  | 4 | 22 | 21. syyskuuta 2017 | 17. toukokuuta 2018 |
|  | 5 | 12 | 3. tammikuuta 2019 | 25. huhtikuuta 2019 |
Aiheesta muualla

Virallinen kotisivu (Arkistoitu – Internet Archive) (englanniksi)
Gotham (televisiosarja) Internet Movie Databasessa (englanniksi)
Sarja TV.comissa (Arkistoitu – Internet Archive) (englanniksi)
Sarjan ensimmäinen tuotantokausi Rotten Tomatoesissa (englanniksi)
HMS Emerald (1757)

| HMS Emerald |
| --- | --- |

Aluksen vaiheet
Rakentaja:  Le Havre
Kölinlasku:  helmikuu 1744
Laskettu vesille:  10. kesäkuuta 1744
Palveluskäyttöön:  huhtikuu 1758
Poistui palveluskäytöstä:  1761
Tekniset tiedot
Uppouma:  571 t
Pituus:  35,05 m
Leveys:  10,35 m
Syväys:  2,84 m
Koneteho:  purjeet
Miehistöä:  180 (myöh. 200)
Aseistus
Aseistus:  kansi: 24 × 9 naulan tykkiä perä+etukansi: 4 × 4 naulan tykkiä
HMS Emerald oli Britannian kuninkaallisen laivaston 28-tykkinen kuudennen luokan alus.
Hankinta

Alus oli alun perin Pierre Chaillén suunnitteleman Ranskan laivaston Le Fine -luokan 8 naulan tykein varustettu fregatti L'Emeraude. Alus valmistettiin helmi-elokuussa 1744 Le Havressa, missä se laskettiin vesille 10. kesäkuuta.
HMS Southampton valtasi 21. syyskuuta 1757 L'Emerauden, joka siirrettiin vielä syyskuun aikana Portsmouthiin. Amiraliteetti antoi 25. lokakuuta määräyksen liittää vallattu alus laivaston vahvuuteen, joten satamassa maannut alus tarkastettiin 12. marraskuuta ja liitettiin Kuninkaalliseen laivastoon 14. joulukuuta. Aluksesta maksettiin valtausrahoja 4 288 puntaa. Se nimettiin 26. joulukuuta HMS Emeraldiksi ja oli 16. maaliskuuta – 8. heinäkuuta 1758 kunnostettavana ja varustettavana.
Palvelus

Emerald otettiin palvelukseen huhtikuussa 1758 kapteeninaan Thomas Cornwall. Se liitettiin samana kesänä amiraali George Ansonin laivastoa. Alus purjehti 23. tammikuuta 1759 Leewardsaarille. Se valtasi 12. heinäkuuta kaappari Le Postillonin.
Aluksen päälliköksi tuli heinäkuussa 1760 Leewardsaarilla Charles Middleton. Alus valtasi 20. marraskuuta kaapparit Le Conquérantin ja Le Parfaitin. Se oli 26. syyskuuta 1761 tarkastuksessa, jonka seurauksena alus poistettiin palveluksesta lokakuussa. Se myytiin marraskuussa Portsmouthissa romutettavaksi 7. lokakuuta annetun Amiraliteetin päätöksen mukaisesti.
Gypsy (Black Sabbathin kappale)

| ”Gypsy” Black Sabbath |
| --- | --- | --- |

Singlen tiedot
 Albumilta: Technical Ecstasy
 Julkaistu: 1976
 Tuottaja(t): Black Sabbath
 Tyylilaji: hard rock, progressiivinen rock
 Kesto: 05.10
 Levy-yhtiö: Vertigo Records (Eurooppa)
Black Sabbathin muut singlet
| ”It's Alright” 1976 | ”Gypsy” 1976 | ”Never Say Die” 1978 |
Gypsy on Black Sabbath -yhtyeen kappale ja singlejulkaisu vuodelta 1976. Se on otettu Technical Ecstasy -albumilta. Single julkaistiin joissain Euroopan maissa.
Kappale on musiikillisesti vaihteleva ja progressiivisvaikutteinen. Se alkaa ”sambamaisella” rumpukompilla ja ”positiivisilla” kitara- ja kosketinsoitinriffeillä. Alun jälkeen kappale muuttuu mollivoittoiseksi, pianon ja kitaran voimalla kulkevaksi.
Technical Ecstasy -albumilla Black Sabbath uudisti musikaalista suuntaustaan ottamalla vaikutteita tuolloin pinnalla olleista uuden polven yhtyeistä (esim. juuri Queen) ja muutti soundiaan kaupallisempaan suuntaan saaden suurimmaksi osaksi negatiivista kritiikkiä niin lehdistöltä kuin faneiltakin.
Sanoituksellisesti kappale kertoo ”mystisestä ennustajanaisesta”. Singlen b-puolella julkaistiin samalta albumilta otettu jousi-balladi ”She’s Gone”.
Kappaleet

A-puoli
Gypsy - 5:10
B-puoli
She's Gone - 4:49
Säv., san., ja sov. Black Sabbath
Kokoonpano

Ozzy Osbourne – laulu
Tony Iommi – kitara
Geezer Butler – basso
Bill Ward – rummut
Gerald "Jezz" Woodroffe – kosketinsoittimet
Julkaisuhistoria

1976: Vertigo Records, 6079 102, 7", NED
1977: Vertigo Records 6079 102 / PGP RTB S 54 008, 7", POR
HMS Empress (D42)

| HMS Empress |
| --- | --- |
 HMS Empress

Aluksen vaiheet
Rakentaja:  Seattle-Tacoma Shipbuilding Corporation, Seattle, Yhdysvallat
Kölinlasku:  9. syyskuuta 1942
Laskettu vesille:  30. joulukuuta 1942
Palveluskäyttöön:  8. kesäkuuta 1943
Poistui palveluskäytöstä:  4. helmikuuta 1946
Loppuvaihe:  romutettu 1946
Tekniset tiedot
Uppouma:  8 333 t
Pituus:  151,1 m
Leveys:  21,18 m
Syväys:  7,9 m
Koneteho:  8 500 shp (6,3 MW)
Nopeus:  18 solmua
Miehistöä:  846
Aseistus
Aseistus:  2 × 5" (127 mm) tykkiä 16 × kaksiputkista Bofors 40 mm 35 × Oerlikon 20 mm 18-24 lentokonetta
HMS Empress (viirinumero D42) oli vuonna 1942 vesillelaskettu Britannian kuninkaallisen laivaston Ruler-luokan saattuetukialus toisessa maailmansodassa.
Valmistus

Alus tilattiin Seattle-Tacoma Shipbuilding Corporation Seattlesta Yhdysvalloista, missä köli laskettiin 9. syyskuuta 1942. Alus laskettiin vesille vielä samana vuonna 30. joulukuuta ja päätettiin 8. elokuuta luovuttaa Britannian kuninkaalliselle laivastolle nimellä HMS Empress. Alus valmistui 9. elokuuta, jolloin Yhdysvaltain laivasto otti aluksen palvelukseensa nimellä USS Carnegie (runkonumero CVE-38) ja poistettiin palveluksesta kolme päivää myöhemmin sen saavuttua Vancouveriin, jossa Britannian kuninkaallinen laivasto otti aluksen palvelukseen. Vancouverissa alukselle tehtiin muutostöitä.
Palvelus

Alus lähti 17. helmikuuta 1944 New Yorkiin ja läpäisi 9. maaliskuuta Panaman kanavan. Alus lähti 26. maaliskuuta New Yorkista kannellaan 850 laivueen Grumman Avengerit ja saapui 8. huhtikuuta Clydeen. Alus liitettiin läntisen reitin (engl. Western Approaches Command) alaisuuteen, mutta se vietti pitkähkön ajan Clyden ja Rosythin telakoilla korjattaessa aluksella havaittuja vikoja. Alus siirrettiin 6. tammikuuta 1945 Itä-Intian laivastoon. Se lähti Gibraltarille saattueessa KMF38. Alus saapui 4. helmikuuta Trincomaleehen, jossa se liitettiin 21. lentotukialuslaivueeseen. Alus osallistui operaatio Staceyyn, jossa sen lentokoneet kuvasivat Sumatraa ja Kran niemimaata HMS Ameerin 888 laivueen Hellcat PR ja 845 laivueen Avengerien kanssa. Empressille oli siirretty osa 804 laivueen Hellcateista.
Alus osallistui 27. huhtikuuta operaatio Bishopiin, jossa sen lentokoneet iskivät HMS Shahin koneiden kanssa japanilaisten asemiin Nikobaareilla ja Andamaaneilla. Ameerin koneiden kanssa aluksen lentokoneet iskivät 19. heinäkuuta operaatio Liveryssä Malakan pohjoisosiin sekä suojasivat miinoitusta Phuketin lähistöllä. Operaatio Zipperissä eli Singaporen takaisin valtauksessa 8. syyskuuta aluksella olivat 896 laivueen Hellcatit ja 1700 laivueen Walrus-lentoveneet. Alus ankkuroitui 10. syyskuuta Keppelin satamaan HMS Khediven, Ameerin, HMS Emperorin, HMS Hunterin ja HMS Stalkerin kanssa.
Alus saapui 11. lokakuuta Colomboon, mistä se teki 3. marraskuuta vierailun Wellingtoniin Uuteen-Seelantiin palaten Colomboon 23. marraskuuta. Alus lähti 27. marraskuuta Britteinsaarille ja saapui 19. joulukuuta Clydeen, jossa sen varastot tyhjennettiin. Alus aloitti 6. tammikuuta 1946 matkan Yhdysvaltoihin ja se palautettiin 4. helmikuuta Yhdysvaltain laivastolle Norfolkissa Virginiassa. Alus myytiin 21. kesäkuuta romutettavaksi.
Amblapuu

| Amblapuu |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Ylälahko::  Rosanae
Lahko::  Malpighiales
Heimo::  Phyllanthaceae
Alaheimo::  Phyllanthoideae
Tribus::  Phyllantheae
Suku::  Laipikat Phyllanthus
Laji::  emblica
Kaksiosainen nimi
 Phyllanthus emblica  L. 
Katso myös
   Amblapuu Wikispeciesissä   Amblapuu Commonsissa 
Infobox OKNimi-testi OKIUCN-testi OK: 
Amblapuu (Phyllanthus emblica) on kasvilaji, joka kuuluu laipikoiden sukuun. Se on pieni puu, jota kasvatetaan syötävien hedelmien vuoksi. Puuta on käytetty myös lääkekasvina.
Tuntomerkit

Amblapuu on pieni puu, joka kasvaa yleensä 3–8 metriä korkeaksi, joskus yli 20-metriseksikin. Puu on kausivihanta. Lehdet ovat lyhytruotisia, pitkänpyöreitä tai tasasoukkia ja 8–23 mm pitkiä. Pienet kukat ovat kukinnoissa, joissa on monta hyvin pientä hedekukkaa ja 1–2 suurempaa emikukkaa. Pyöreät vihreät tai kellertävät luumarjatyyppiset hedelmät ovat 1–1,3 cm halkaisijaltaan.
Levinneisyys

Amblapuu on kotoisin Etelä- ja Kaakkois-Aasiasta. Sitä kasvatetaan nykyisin muuallakin maailman trooppisilla alueilla.
Käyttö

Amblapuuta kasvatetaan hedelmäpuuna. Sen happamia hedelmiä voidaan syödä sellaisenaan, mutta niistä valmistetaan myös säilykkeitä. Hedelmät sisältävät runsaasti C-vitamiinia. Puun lehtiä, juuria ja siemeniä käytetään perinnelääkintään.
Aiheesta muualla

Kassu – Kasvien suomenkieliset nimet: Amblapuu (Phyllanthus emblica L.)
ITIS: Phyllanthus emblica (englanniksi)
UniProt: Taxonomy - Phyllanthus emblica (englanniksi)
Global Biodiversity Information Facility (GBIF): Phyllanthus emblica (englanniksi)
Centre for Agriculture and Biosciences International (CABI): Phyllanthus emblica (Indian gooseberry) (englanniksi)
Amblapuun hedelmiä.